Israelmusthear - Febr-16 Die openbaring van Jesus Christus
Home Books English Booklist Afrikaanse Boeke News Newsletters Nuusbriewe Monthly Studies 2014 Januarie Februarie Maart April Mei Junie Julie Augustus September Oktober November Desember 2015 Januarie Februarie Maart April Mei Junie Julie Augustus September Oktober November Desember 2016 Januarie_2016 Februarie_2016 Maart_2016 April_2016 Mei_2016 Junie_2016 Julie_2016 Augustus_2016 September_2016 Oktober_2016 November_2016 Desember_2016 2017 Januarie_2017 Februarie_2017 The Author Office Blog Contact Us Downloads Gedagtes 2015 Sermons Febr-16 Die openbaring van Jesus Christus
Hits: 287	Uittreksel van Pastoor Neser se preek: Eng/Afr. B108A
Skriflesing uit Openb.1:1-20
Kernvers: 8-‘Ek is die Alfa en die Omega, die begin en die einde, sê die Here, wat is en wat was en wat kom, die Almagtige’.
Die Bybel is ‘n wonderlike boek – soms kan ‘n mens so opgewonde raak wanneer God Homself aan jou openbaar in Sy Woord dat jy kan spring en bollemakiesie slaan van vreugde.
Dwarsdeur die Bybel sal ons sien hoedat God Homself altyd openbaar het alvorens daar ‘n groot gebeurtenis sou plaasvind soos bv. aan Abraham in Gen.17:1-9. God het Homself aan Abraham openbaar en vir hom gesê: ‘Ek is God Almagtig, die sterke God’….in die oorspronklike taal het dit beteken die El Shaddai- die veelborstige Een: die God wat voorsien, wat voed, versorg en vertroos. Die een wat jou aan My boesem druk en toe het Hy vir Abraham al daardie wonderlike beloftes gegee en van ‘n ewige verbond wat Hy met hom sou sluit.
So het die Here dwarsdeur die Bybel Homself aan diegene openbaar wat Hy uitgekies het vir ‘n spesifieke tyd en ‘n spesifieke opdrag. So ook bv. aan Josua voordat hy die beloofde land moes inneem. Toe verskyn daar ‘n man aan hom met ‘n ontblote swaard. Toe Josua vir hom vra of hy teen hulle is of met hulle, toe sê hy dat Hy die Leërowerste van die Here is – dit was Jesus Self wat Hom aan Josua openbaar het. As ons so na die wêreld kyk dan besef ‘n mens daar wag groot uitdagings vir ons. Volgens God se Woord weet ons beslis dat daar verskriklike dinge moet gebeur en dat ons deur die benoudheid van Jakob sal gaan. Daarom moet ons die Here se aangesig soek en Hom vertrou dat Hy Homself aan ons sal openbaar in hierdie tyd.
Mag die Here aan ons ‘n openbaring van Homself gee as die El Shaddai – die Een wat ons teen Sy bors druk en ons versorg en voed en vertroos!